ZAPISNIK
36. sjednice Vijeća Mjesnog odbora „Pavao Šubić”
održane u srijedu, 27. ožujka 2024., u 17:30 sati u prostorijama Mjesnog odbora „Pavao Šubić“, Šubićeva 40/2
Nazočni članovi Vijeća: Neven Penzar, Nikolina Hrust i Roman Roland
Predsjednik Vijeća Mjesnog odbora „Pavao Šubić“ Neven Penzar (dalje u tekstu: predsjednik Vijeća) predsjedava sjednicom. 
Budući da postoji kvorum, odluke su pravovaljane.
Vijeće Mjesnog odbora jednoglasno prihvaća Zapisnik 35. sjednice Vijeća Mjesnog odbora.

[bookmark: _Hlk95170795]Prijedlog dnevnog reda:
1. [bookmark: _Hlk164938699][bookmark: _Hlk161908845]Izvješće o radu Vijeća Mjesnog odbora „Pavao Šubić“ za 2023., donošenje
2. [bookmark: _Hlk164938793]Program rada Vijeća Mjesnog odbora „Pavao Šubić za 2024., donošenje
3. [bookmark: _Hlk164939028]Nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje, daje se
4. [bookmark: _Hlk164939193]Nacrt prijedloga Naredbe o uvjetima prometovanja u središnjem dijelu Grada Zagreba i pješačkim zonama, mišljenje, daje se
5. Pitanja i prijedlozi

Vijeće Mjesnog odbora, jednoglasno prihvaća predloženi dnevni red.

[bookmark: _Hlk146795921]Ad 1. Izvješće o radu Vijeća Mjesnog odbora „Pavao Šubić“ za 2023., donošenje

Vijeće Mjesnog odbora, jednoglasno, donosi sljedeći

IZVJEŠĆE O RADU
Vijeća Mjesnog odbora „Pavao Šubić“ za 2023. godinu

U 2023. godini Vijeće Mjesnog odbora održalo je ukupno 11 sjednica. 
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično.

PREDSJEDNIKVIJEĆA
Predsjednik je redovito sazivao sjednice Vijeća, predlagao dnevni red i predsjedavao na 10 od 11 sjednica. Usko je surađivao s predsjednikom Gradske četvrti Donji grad u sastavljanju dnevnog reda, te prisustvovao sastancima koordinacije za rad Vijeća mjesnih odbora (6 od 7).

POTPREDSJEDNICA VIJEĆA
Pomagala je predsjedniku Vijeća, te obavljala i sve poslove koji su mu se povjerili. Sudjelovala je u pripremi prioriteta za 2024. godinu.

ČLANOVI VIJEĆA
Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 4 od ukupno 5 članova.
Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području, posebice problema odlaganja i recikliranja otpada, vandalskog grafitiranja i parkirnih mjesta.

ZAKLJUČNE OCJENE
Vijeće je u radu nastojalo što je moguće više detektirati i riješiti probleme na svom području, surađivati s građanima i obavještavati ih o bitnim odlukama koje se tiču života u mjesnom odboru i Gradu. Zaprimljeno je i odgovoreno na 17 upita građana mailom i jedan pismom, a odaslano je 8 upita prema gradskim službama vezano uz zamijećene ili prijavljene probleme.


Ad 2. Program rada Vijeća Mjesnog odbora „Pavao Šubić za 2024., donošenje


[bookmark: _Hlk164939668]Vijeće Mjesnog odbora, jednoglasno, donosi sljedeći

                                            
PROGRAM RADA VIJEĆA
MJESNOG ODBORA „PAVAO ŠUBIĆ“
ZA 2024. GODINU


Na temelju Poslovnika i Pravila Vijeća Mjesnog odbora „Pavao Šubić“, te sukladno Statutu Grada Zagreba, svoj program za 2024. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Pavao Šubić“.

Vijeće Programom rada obvezno:

1. Donosi financijski plan
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „Pavao Šubić“ 
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donositi mišljenja o prijedlozima akata o kojima gradonačelnik, Gradska skupština, gradski uredi i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora


Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji;


Program rada Vijeća Mjesnog odbora „Pavao Šubić“ temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.
Od predloženih 7 malih komunalnih akcija, Vijeće će aktivno raditi na njihovu provođenju u okvirima financijskih mogućnosti, ali prvenstveno: Uređenju parka Bartola Kašića (kat. č. 6480/1 i 6480/16), Uređenje Parka kneza Zdeslava – obnova fontane Želimira Janeša (kat. č. 7524/3), Čišćenju područja Bloka Badel i Gorica (kat. č. 6340, 6341/1, 6347, 6348/1, 6348/2.), Oslikavanju zida sa sjeverne strane parkirališta na uglu Derenčinove i Martićee ulice (kat. Č. 6348/2), sadnji drveća u Martićevoj ulici (k.č.6348/2) i opremi za dječje vrtiće Vedri dani (Mirona Makanca 11a i Fra F.Grabovca 26a)

Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.



[bookmark: _Hlk152323110]Ad 3. Nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje, daje se

Vijeće Mjesnog odbora raspravlja o Nacrtu prijedloga Odluke. Potpredsjednica Vijeća   Nikolina Hrust, predlaže da se u povlaštene karte uključe i ulice Mjesnog odbora, i to Tuškanova, Zvonimirova, Martićeva, Makančeva.
Vijeće također predlaže da se građanima Mjesnog odbora „Pavao Šubić“ omogući povlaštena karta za parkiranje u garaži Gorica.

Vijeće Mjesnog odbora, nakon rasprave, uz prijedlog, jednoglasno, donosi sljedeći 


ZAKLJUČAK

[bookmark: _Hlk162015218]o davanju mišljenja na Nacrt prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila


1. [bookmark: _Hlk164939922]Vijeće Mjesnog odbora „Pavao Šubić“ daje pozitivno mišljenje o Nacrtu prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila.

2. Ovaj Zaključak dostavlja se Vijeću Gradske četvrti Donji grad na daljnje postupanje.


[bookmark: _Hlk146797247][bookmark: _Hlk164940019]Ad 4. Nacrt prijedloga Naredbe o uvjetima prometovanja u središnjem dijelu Grada Zagreba i pješačkim zonama, mišljenje, daje se

Vijeće Mjesnog odbora, nakon raprave, jednoglasno, donosi sljedeći

ZAKLJUČAK

o nacrtu prijedloga Naredbe o uvjetima prometovanja u središnjem dijelu Grada Zagreba i pješačkim zonama


1. Vijeće Mjesnog odbora „Pavao Šubić“ daje pozitivno mišljenje o Nacrtu prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad 5. Pitanja i prijedlozi
Nije bilo pitanja i prijedloga.



Sjednica završila u 18.50 sati.
Zapisnik vodila Andrea Broz, viša stručna suradnica za rad tijela mjesne samouprave.

KLASA: 024-08/24-003/739
URBROJ: 251-13-11-1/003-24-2

Zagreb, 27. ožujka 2024.





Predsjednik Vijeća
Mjesnog odbora ''Pavao Šubić''

[bookmark: _GoBack]								Neven Penzar, v.r.

